Source: https://www.jogiforum.hu/hirek/41893
Timestamp: 2020-08-09 14:39:31+00:00

Document:
Új elnökhelyettes a Kúria élén - Meggyőző többséggel támogatta Székely Ákos pályázatát a Teljes Ülés | hírek | Jogi Fórum ﻿
2020.07.15. Jogi Fórum / Kúria
58 igen, 7 nem szavazat mellett, meggyőző többséggel támogatta a Kúria Teljes Ülése dr. Székely Ákos elnökhelyettesi pályázatát 2020. július 13-án. A Büntető Kollégium tanácselnöke az elnökhelyettesi pozícióra – amely magába foglalja a kollégium irányítását is – egyedüliként pályázott.
A vonatkozó törvény értelmében a Kúria elnökhelyetteseit a köztársasági elnök nevezi ki és 6 évre szól.
Székely Ákos a közeljövőben tervezett feladatai között említette egy olyan adatbázis létrehozását és használatának bevezetését, amely a büntetéskiszabás országos bírói gyakorlatáról biztosít adatokat.
A Kúria dísztermében megtartott Teljes Ülésen a Kúria elnöke külön köszöntötte Böszörményiné Kovács Katalint, a Polgári Kollégium vezetéséért is felelős új elnökhelyettest. Ezt követően Darák Péter megköszönte Kónya István elnökhelyettes és a Kúria nyugállományba vonuló bíráinak munkáját.
A legfőbb bírói fórum vezetője tájékoztatta a Teljes Ülés tagjait, a Kúrián decemberben új bírói talár kerül bevezetésre.
A fotón: Székely Ákos - Forrás: OBH

References: Kúria 
 Kúria

 Kúria 
 Kúria 
 Kúria 
 Kúria 
 Kúria